FA Trophy: Birkirkara jgħaddu bi skor tennistiku fuq Lija Athletic Minn Cristian Muscat Birkirkara …….. 0 Birkirkara umiljaw lil Lija Athletic bl-iskor tennistiku ta' 6-0 biex mingħajr wisq tbatija kisbu post fir-round tal-Aħħar 16 tal-FA Trophy B'hekks l-Istripes kisbu double fuq Lija fi spazju ta' disat ijiem hekk kif proprju fil-31 ta' Jannar li għadda, f'partita valida mill-Kampjonat Premier, huma għelbuhom bl-iskor kbir ta' 4-1. Birkirkara fetħu l-iskor fis-16-il minuta meta wara li rċieva minn pass fit-tul, Caio Prado xeħet cross preċiż li sab lil YANNICK YANKAM u permezz ta' xutt mill-ewwel mill-viċin tefa' l-ballun fix-xibka. Il-Karkariżi rduppjaw ftit sekondi qabel tmiem l-ewwel taqsima meta Paul Mbong indirizza through pass lejn Isaac Toah Ntow fuq x-xellug li min-naħa tiegħu xeħet cross għan-nofs b'FEDERICO FALCONE jkompli l-ballun għal ġewwa minn taħt il-lasti. Fil-51 minuta, Birkirkara resqu viċin li jagħmluhom tlieta iżda mill-viċin Federico Falcone xeħet għoli. Tmien minuti wara reġgħu fallew ċans tad-deheb meta Caio Prado minn pożizzjoni ideali xeħet barra … u żewġ minuti biss wara, Caio Prado għadda tajjeb lejn Federico Falcone li qabbeż il-ballun minn fuq il-goalkeeper ta' Lija, Luke Bonnici, li iżda ntemm ftit barra. Madankollu, fis-67 minuta wasal it-tielet goal meta minn azzjoni ta' free-kick OSCAR CARNIELLO kien żmarkat fil-kaxxa li xellef il-ballun għal ġewwa. Fl-74 minuta żiedu goal ieħorpermezz ta' xutt b'saħħtu minn barra l-kaxxa ta' CAIN ATTARD. Fil-81 minuta Birkirkara għamluhom ħamsa meta Paul Mbong avvanza u fi tliet kwarti ta' ground xeħet lejn CAIO PRADO li mill-viċin tefa' ġewwa. Fit-83 minuta, huma ssiġillaw ir-rebħa meta s-sostitut Reginald Alidor għadda tajjeb lejn CAIN ATTARD li min-naħa tiegħu daħal fil-kaxxa u tefa' l-ballun wara Luke Bonnici. U biex l-affarijiet ikomplu sejrin ħazin għal Lija, fis-89 minuta huma spiċċaw jilagħbu b'10 players meta tkeċċa Valdo Alhinho wara li waqqa' lil Paul Mbong barra l-kaxxa meta kien l-aħħar player. Raba' Uffiċjal: Darryl Agius Tkeċċa: V. Alhinho 89 (L)